
Sosztakovics: Három fantasztikus tánc

A dolgozat egyéves kutatómunka eredménye: egyrészt összefoglalja a modernizmus megnyilvánulásait a különböző művészeti ágakban, másrészt bemutatja és elemzi Sosztakovics első alkotói korszakát, valamint a Három fantasztikus tánc című művét.
A mű elemzése, mélyebb megismerése és Sosztakovics életművével kapcsolatosan végzett kutatómunka több felismeréshez is vezetett. Sosztakovics zongoraműveit Magyarországon ritkán tűzik műsorra. A koncertszínpadon túl pedig gyakorlatilag nem kerül elő a hangszeres közoktatás keretein belül. Emellett az elemzőnek és a hallgatónak is meg kell találnia az elsőre szokatlannak tűnő darabban azt a különlegességet és a sosztakovicsi humort, amely megbújik a dallam és a darab karaktere mögött.
Mind technikailag, mind zeneileg a darab előadása magas szintű felkészültséget igényel.



